**ΓΕΝΙΚΟ ΝΟΣΟΚΟΜΕΙΟ ΛΑΚΩΝΙΑΣ**

**ΝΟΣΗΛΕΥΤΙΚΗ ΜΟΝΑΔΑ ΣΠΑΡΤΗΣ**



|  |
| --- |
| **ΤΟ ΝΟΣΟΚΟΜΕΊΟ**  **Εισαγωγή**  Το γενικό Νοσοκομείο Σπάρτης είναι ένα από τα μεγαλύτερα νοσοκομεία της διοικητικής περιφέρειας Πελοποννήσου, μαζί με τα νοσοκομεία της Καλαμάτας, της Κορίνθου και της Τρίπολης. |

Ο σκοπός και ο ρόλος του Γενικού Νοσοκομείου Σπάρτης είναι η οργανωμένη παροχή ποιοτικών υπηρεσιών υγείας γενικής ιατρικής, στα πλαίσια της ισότητας στην πρόσβαση και τη χρησιμοποίηση των υπηρεσιών του, δεδομένου ότι η υγεία αποτελεί αγαθό συνταγματικά θεσμοθετημένο και προστατευόμενο.  Κύρια αποστολή του Νοσοκομείου είναι η παροχή πρωτοβάθμιας και δευτεροβάθμιας περίθαλψης ισότιμα για κάθε πολίτη, ανεξάρτητα από την οικονομική, κοινωνική, και επαγγελματική του κατάσταση.  Η διαμόρφωση όσο το δυνατόν φιλικότερου περιβάλλοντος και η άμεση και ποιοτική εξυπηρέτηση, η ενημέρωση και ο σεβασμός στις ανάγκες των πολιτών είναι στις πρώτες προτεραιότητες του Νοσοκομείου.

|  |  |
| --- | --- |
| Το Γενικό Νοσοκομείο Σπάρτης λειτούργησε για πρώτη φορά ως Σανατόριο.  Από το 1962 και ύστερα, το Νοσοκομείο αποτελεί το σημαντικότερο φορέα παροχής δευτεροβάθμιων υπηρεσιών υγείας σε επίπεδο Νομού. |  |

Συνολικά ετησίως νοσηλεύονται περίπου 10.000 ασθενείς και εξετάζονται στα τακτικά εξωτερικά ιατρεία και το τμήμα επειγόντων περιστατικών 27.000 και  7500 αντίστοιχα

|  |
| --- |
| **ΙΑΤΡΙΚΆ ΤΜΉΜΑΤΑ**  **Τα τμήματα της Ιατρικής Υπηρεσίας του νοσοκομείου χωρίζονται σε τρεις βασικούς Τομείς:** |

|  |
| --- |
| * **Στoν Παθολογικό τομέα που περιλαμβάνει:** * την παθολογική κλινική , * την καρδιολογική κλινική & μονάδα εμφραγμάτων, * την παιδιατρική κλινική & μονάδα πρόωρων, * την μονάδα τεχνητού νεφρού * το πνευμονολογικό ιατρείο * **Στο Χειρουργικό τομέα που περιλαμβάνει:** * τη χειρουργική κλινική, * το αναισθησιολογικού / χειρουργικό τμήμα, * την ορθοπεδικοί κλινική, * την οφθαλμολογική κλινική, * την ω.ρ.λ. κλινική, * τη μαιευτική / γυναικολογική κλινική , * την ουρολογική κλινική, * την μονάδα εντατικής θεραπείας και * το οδοντιατρείο . * **Στον Εργαστηριακό Τομέα που περιλαμβάνει:** * το μικροβιολογικό τμήμα, * το βιοχημικό τμήμα , * το ακτινοδιαγνωστικό τμήμα , * το αιματολογικό τμήμα, * το τμήμα αιμοδοσίας, * το φαρμακευτικό τμήμα και * το κυτταρολογικό τμήμα   **Σημαντικό ρόλο στη οργάνωση και λειτουργία του Νοσοκομείου έχει η Διεύθυνση Διοικητικής Υπηρεσίας στην οποία περιλαμβάνονται:**   * το τμήμα προσωπικοί, * το τμήμα γραμματείας, * το οικονομικό τμήμα, * το τμήμα πληροφορικής, * το τμήμα κίνησης ασθενών, * η γραμματεία εξωτερικόν ιατρείων, * το τμήμα κοινωνικής υπηρεσίας * το γραφείο ιματισμοί και * το γραφείο επιστασίας |

**ΣΚΟΠΟΙ**

**Σκοπός του Νοσοκομείου είναι:**

1. Η παροχή Πρωτοβάθμιας και Δευτεροβάθμιας φροντίδας υγείας.
2. Η συνεχής εκπαίδευση και η επιμόρφωση ιατρών, νοσηλευτών και άλλων επαγγελμάτων υγείας, με την ανάπτυξη και εφαρμογή ανάλογων εκπαιδευτικών προγραμμάτων.
3. Η ανάπτυξη και προαγωγή της έρευνας στον τομέα της υγείας. Στην κατεύθυνση αυτή εφαρμόζει και αναπτύσσει ερευνητικά προγράμματα και συνεργάζεται με άλλους συναφείς φορείς, καθώς και διεθνείς οργανισμούς, επιστημονικά και ερευνητικά κέντρα.
4. Η εφαρμογή νέων μεθόδων και μορφών περίθαλψης, με στόχο την αποτελεσματική προώθηση της υγείας των πολιτών.

**ΟΡΓΑΝΑ ΔΙΟΙΚΗΣΗΣ**

Τα όργανα διοίκησης του Νοσοκομείου είναι:

1. Το Ενιαίο Συλλογικό Όργανο Διοίκησης.
2. Ο Διοικητής του Νοσοκομείου
3. Ο Αναπληρωτής Διοικητής

**ΔΥΝΑΜΗ ΚΛΙΝΩΝ**

Η συνολική δύναμη του νοσοκομείου ορίζεται σε εκατόν ογδόντα (180) οργανικές κλίνες.

**ΔΙΑΚΡΙΣΗ ΥΠΗΡΕΣΙΩΝ**

1. Το Νοσοκομείο απαρτίζεται από τις Υπηρεσίες, Αυτοτελές Τμήμα και Ειδικό Γραφείο:

Α. ΥΠΗΡΕΣΙΕΣ

α. Ιατρική

β. Νοσηλευτική

γ. Διοικητική – Οικονομική

Β. ΑΥΤΟΤΕΛΕΣ ΤΜΗΜΑ

Οργάνωσης και Πληροφορικής

Γ. ΕΙΔΙΚΟ ΓΡΑΦΕΙΟ

Υποστήριξης Πολίτη

1. Κάθε Υπηρεσία, Αυτοτελές Τμήμα και Ειδικό Γραφείο έχει τη δική του ιεραρχική διάρθρωση και συγκρότηση. Το Αυτοτελές Τμήμα και το Ειδικό Γραφείο υπάγονται απευθείας στον κοινό Διοικητή του Νοσοκομείου. Όταν ορίζεται κοινός αναπληρωτής Διοικητής, το Ειδικό Γραφείο υπάγεται απευθείας σε αυτόν.

**ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ**

1. Η Ιατρική Υπηρεσία του Γ.Ν. Σπάρτης αποτελεί Διεύθυνση και διαρθρώνεται σε Τομείς, στους οποίους λειτουργούν Τμήματα κατά ειδικότητα, Μονάδες, Ιατρικές Ειδικότητες – Ειδικές Μονάδες, καθώς και Διατομεακά και λοιπά Τμήματα, ως εξής:

Α. ΤΟΜΕΙΣ

α) Παθολογικός Τομέας με δυναμικότητα 95 κλινών

β) Χειρουργικός Τομέας με δυναμικότητα 80 κλινών

γ) Εργαστηριακός Τομέας

Κάθε Τομέας διαρθρώνεται σε Τμήματα και Μονάδες ως εξής:

α) Παθολογικός Τομέας

|  |  |
| --- | --- |
| **ΤΜΗΜΑΤΑ** | **ΙΑΤΡΙΚΕΣ ΕΙΔΙΚΟΤΗΤΕΣ- ΕΙΔΙΚΕΣ ΜΟΝΑΔΕΣ** |
| 1. Παθολογικό | Εξωνοσοκομειακές Δομές Ψυχικής Υγείας |
| 2. Καρδιολογικό | Μονάδα Εμφραγμάτων |
| 3. Παιδιατρικό | Προώρων |
| ΜΟΝΑΔΕΣ | |
| Τεχνητού Νεφρού και Συνεχούς Περιτοναϊκής Κάθαρσης | |

Οι ανωτέρω Ιατρικές Ειδικότητες – Ειδικές Μονάδες δεν είναι αυτόνομες και λειτουργούν στα πλαίσια των αντιστοίχων Ιατρικών Τμημάτων.

β) Χειρουργικός Τομέας

|  |  |
| --- | --- |
| **ΤΜΗΜΑΤΑ** | **ΙΑΤΡΙΚΕΣ ΕΙΔΙΚΟΤΗΤΕΣ- ΕΙΔΙΚΕΣ ΜΟΝΑΔΕΣ** |

|  |  |
| --- | --- |
| 1. Χειρουργικό | |
| 2. Ορθοπαιδικό |  |
| 3. Μαιευτικό - Γυναικολογικό |  |
| 4. Ουρολογικό |  |
| 5. Οφθαλμολογικό | ΩΡΛ |
| 6. Αναισθησιολογικό | Μονάδα Ανάνηψης |
|  | |
|  | |

γ) Εργαστηριακός Τομέας – Τμήματα

1. Βιοπαθολογικό
2. Βιοχημικό
3. Αιματολογικό – Αιμοδοσία
4. Παθολογικής Ανατομικής – Κυτταρολογικό
5. Ακτινοδιαγνωστικό
6. Φαρμακευτικό

Β. ΔΙΑΤΟΜΕΑΚΑ ΤΜΗΜΑΤΑ με δυναμικότητα (5) κλινών

1. Τμήμα βραχείας Νοσηλείας

2. Τμήμα Επειγόντων Περιστατικών (ΤΕΠ)

Γ. ΛΟΙΠΑ ΤΜΗΜΑΤΑ

* Παραϊατρικού Προσωπικού
* Κοινωνικής Εργασίας
* Διαιτολογίας – Δατροφής

1. Οι κενές κλίνες των Τμημάτων του κάθε Τομέα χρησιμοποιούνται για την εξυπηρέτηση ασθενών και άλλων Τμημάτων άλλου Τομέα, μετά από εισηγήσεις του Διευθυντή της ιατρικής Υπηρεσίας και την τελική απόφαση του κοινού Διοικητή.
2. Στους Τομείς λειτουργούν τακτικά Εξωτερικά ιατρεία αντίστοιχων ειδικοτήτων με τις ειδικότητες των γιατρών που υπηρετούν. Ο αριθμός των εξωτερικών ιατρείων για κάθε ειδικότητα καθορίζεται με αποφάσεις του κοινού Διοικητή, ύστερα από εισηγητή του Διευθυντή Ιατρικής Υπηρεσίας.

**ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ**

1. Η Νοσηλευτική Υπηρεσία αποτελεί Διεύθυνση και διαρθρώνεται σε τρεις (3) τομείς, οι οποίοι λειτουργούν σε επίπεδο Υποδιευθύνσεων.

Κάθε Νοσηλευτικός Τομέας διαρθρώνεται σε Νοσηλευτικά Τμήματα, ως ακολούθως:

1ος Νοσηλευτικός Τομέας διαρθρώνεται σε (6) τμήματα που καλύπτουν τον Παθολογικό Τομέα και της Ιατρικής Υπηρεσίας καθώς και τα Διατομεακά Τμήματα.

2ος Νσηλευτικός Τομέας διαρθρώνεται σε (5) Τμήματα που καλύπτουν τον Χειρουργικό Τομέα της Ιατρικής Υπηρεσίας, τα Τακτικά Εξωτερικά Ιατρεία καθώς και τα Χειρουργεία.

3ος Νοσηλευτικός Τομέας διαρθρώνεται σε (4) Τμήματα που καλύπτουν τον Τομέα Ψυχικής Υγείας και τον Εργαστηριακό Τομέα της Ιατρικής Υπηρεσίας.

1. Στο Νοσοκομείο συνιστάται Νοσηλευτική Επιτροπή κατά τα οριζόμενα στις διατάξεις του άρθρου 115 του Ν. 2071/92 όπως ισχύει η οποία αποτελείται από:

Α. Τον Προϊστάμενο της Νοσηλευτικής Υπηρεσίας, ως Πρόεδρο.

Β. Ένα (1) Προϊστάμενο Τμήματος από κάθε νοσηλευτικό τομέα.

Γ. Ένα (1) νοσηλευτή τμήματος από κάθε νοσηλευτικό τομέα.

**ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ**

Οι αρμοδιότητες της Νοσηλευτικής Υπηρεσίας ορίζονται ως ακολούθως:

α. Η παροχή νοσηλευτικής φροντίδας στους ασθενείς, σύμφωνα με τους κανόνες και τα διδάγματα της Νσηλευτικής Επιστήμης στο πλαίσιο των κατευθύνσεων των υπευθύνων σε κάθε περίπτωση ιατρών.

β. Η προώθηση και προαγωγή της νοσηλευτικής επιστήμης, της συνεχιζόμενης εκπαίδευσης, επιμόρφωσης και της έρευνας στον τομέα αυτό.

γ. Ο προγραμματισμός και ο έλεγχος του προσωπικού και των παρεχομένων υπηρεσιών.

δ. Η τήρηση των αρχών λειτουργίας του Νοσοκομείου όπως καθορίζονται από διατάξεις νόμων, Π.Δ., τον εσωτερικό κανονισμό λειτουργίας του νοσοκομείου και τις αποφάσεις του Ενιαίου Συλλογικού Οργάνου Διοίκησης και του κοινού Διοικητού αυτού.

ε. Η συνεργασία με τις άλλες υπηρεσίες του νοσοκομείου.

στ. Ο διαχειριστικός έλεγχος (καταγραφή εισροών πάσης φύσεως υλικών και φαρμάκων, διάθεση και κατανάλωση αυτών) των νοσηλευτικών τμημάτων.

ζ. Η ευθύνη της ενημέρωσης, τήρησης και φύλαξης, από κοινού με την ιατρική υπηρεσία, των φακέλων νοσηλείας των ασθενών.

η. Η οργάνωση, ο προγραμματισμός και η εκτέλεση νοσηλευτικών πράξεων.

